**STATUTTER FOR BRAGDSTATUETTEN
Oppland Idrettskrets**

***Statutter for Bragdstatuetten, basert på statuttene vedtatt på Idrettskretstinget 1971, revideringer i 1994, 2014 og 2016.***

1. Bragdstatuetten deles ut for årets beste idrettsprestasjon av lag eller enkeltutøver, som har tilknytning til lokalidretten i Oppland, eller
kommer fra Oppland.
2. Både individuelle idrettsutøvere og lagidrettsutøvere kan bli tildelt
Bragdstatuetten for prestasjoner oppnådd i individuelle konkurranser
eller lagkonkurranser.
Det er enkeltutøverens prestasjon som her skal vurderes.
3. Kandidater til Bragdstatuetten skal være norske statsborgere og ha en forankring i lokalidretten utover selve medlemskapet i laget, eller
iht. pkt. 1
4. Lag eller utøver kan tildeles Bragdstatuetten bare en gang. Som norm
for nasjonale konkurranser bør man sette Norgesmesterskap som minstekrav.
For internasjonale konkurranser bør poengplass (1.-6.plass) være et minstekrav.
5. Idrettens nasjonale nivå bør vurderes opp mot internasjonalt nivå innen den enkelte idrett, dersom kandidater blir nominert utfra nasjonale resultater.
6. Sportsredaktørene i OA og GD, samt avdelingsleder i Olympiatoppen Innlandet, danner hvert år en komite som nominerer kandidater.
Administrasjonen i Oppland Idrettskrets står ansvarlige for å samordne resultatet av dette. Komiteen får evt. utgifter dekket av Oppland Idrettskrets.
7. Komiteens mandat er å avgjøre hvilke utøvere som har oppnådd prestasjoner som kvalifiserer til Bragdstatuetten. Protokoll fra komiteens møte med innstilling på kandidat(er) til Bragdstatuetten, skal være styret i Oppland Idrettskrets i hende innen utgangen av februar måned året etter at prestasjonen ble utført.
8. Idrettskretsens styre beslutter hvem som evt. skal tildeles Bragdstatuetten for foregående år. Idrettskretsen forestår utdelingen ved en passende anledning.